T̃e'pa' ñeñt̃es ama judioneshayayso napa' o'ch notas , Yomporpa' ahuo't ellopa'tetstatan patantarr judionesha' ñeñt̃ at̃pare'tene' ña . Allochñapa' att̃och sapa' o'ch separrocmaterr epas ñeñt̃ ame'ñenaya Yompor . Ñato' o'ch netma'ntacha atet̃ pena tsach ñeñt̃ otenet olivoch . Ñehua , judionesha'pa' ñetpa' att̃et ñerra'mrrat̃e' olivoch ñeñt̃ e'ñe cohuen narmets . T̃arraña ñato' ñeñt̃ allpon puetaquërpa' ahuo't pecha'tam̃p̃set ahuo't huapore'chet . Allochñapa' att̃och a'tapa'llateret epuet ñeñt̃ puetsat̃o'mar olivochtaquër ñeñt̃ ama narmetsoyaye . Sa ñeñt̃es ama judioneshayaysopa' sapa' aña puetaquër sepene' ñeñt̃ puetsat̃o'mar olivochtaquër . T̃e'ñapa' o' a'tapa'llataterrset olivochtacro allot̃ apecha'taret̃ ñeñt̃ ahuapore'taret̃ . Allochñapa' att̃ochña sapa'c̈ho'ña o'ch separrocmaterr epas ñeñt̃ ame'ñenaya Yompor , ñam̃a att̃och sagapapreter Yompor pa'nateña ñeñt̃ atet̃ otane't̃ Yompor judionesha' pa'tañneshañ ahuat̃ .
